شەفەق نیوز/ نرخ دۆلار ئەمریکی وەرانوەر دینار عراقی، ئمڕوو شەممە،  لە بۆرسەی سەرەکی بەغداد پایتەخت، وەشیوەی گەورەیگ داوەزیا، ئەوەیش وەرجە گردەوبۊن ئەنجومەن نۊنەرەیل عراق وەگەرد ئەیاد عەلاوی وەزیر دارایی،  و موستەفا غالیب پارێزگار بانک ناوەندی عراق، ئەرا باسکردن لە نرخ خەرجکردن.
پەیامنێر ئاژانس شەفەق نيوز وت: نرخ دۆلار ئەمریکی وەرانوەر دینار عراقی لە بۆرسەی کیفاح و حارسیە لە بەغداد پایتەخت، رەسیە ١٤٦٥٠٠ دینار.
رووژ پەنجشەممەی گوزەشتە، نرخ دۆلار رەسیە ١٤٧٩٠٠ دینار عراقی وەرانوەر ١٠٠ دۆلار ئەمریکی.
پەیامنێرمان وتیش؛ نرخ فرووشتن و سەنین لە دوکانەیل ناوخۆیی بەغداد داوەزیا، ک نرخ فرووشتن رەسیە ١٤٧٠٠٠ دینار عراقی وەرانوەر ١٠٠ دۆلار ئەمریکی، و نرخ سەنینی رەسیە ١٤٦٠٠٠ دینار.
